**วจนพิธีกรรมตั้งศีลและอวยพรศีลมหาสนิท**

**วันที่ 4 กรกฎาคม 2018**

**เพลงเริ่มพิธี ลูกไหว้นมัสการ**

(รับ) ลูกไหว้นมัสการสรรเสริญบูชา วันทาเชิดชูพระผู้ทรงฤทธิ์เรืองรอง

ชนทั่วแดนไตรไทยทั่วแหลมทอง เชิญร่วมใจปองสดุดีพระเมตตา

1. ดวงตะวันอันสาดแสงร้อนแรงทวี เป็นสักขีแห่งพระบรมนามา (รับ)

2. หมู่วิหคนกใหญ่น้อยล่องลอยบินไป เตือนใจให้ทราบซึ้งในพระคุณา (รับ)

3. ทั่วทุ่งนาอีกป่าเขาเขินเนินแนวไพร สิ่งทั้งหลายแซ่ซ้องพระเกียรติเดชา (รับ)

4. เหล่าดาราอันสุกใสในจักรวาล นิรันดร์กาลสนองตามพระบัญชา (รับ)

5. เชิญชาวเราจงเปล่งเสียงบูชาทรงชัย ร่วมจิตใจร่วมทั้งคำภาวนา (รับ)

6. พระบิดาพระบุตรพระจิตฤทธิไกร ลูกถวายอภิวาทวันทนา (รับ)

**ประธานตั้งศีลมหาสนิท ถวายกำยานต่อศีลมหาสนิท ประธานคุกเข่านมัสการศีลมหาสนิทครู่หนึ่ง และเดินไปนั่งยังที่นั่ง**

พิธีกร อ่านบทนำเฝ้าศีลมหาสนิท

พระประทานปังสวรรค์แก่ชาวเรา มนุษย์เล่าได้ลิ้มรสดลสุขสันต์

**พระเจ้ามีพระทัยดียิ่งใหญ่ครัน เราร่วมสรรแซ่ซ้องร้องเปรมปรีดิ์**

**ทรงเปลี่ยนปังเป็นพระกายศักดิ์สิทธิ์ องค์ทรงฤทธิ์ให้โลหิตอิทธิศรี**

**มาจากเหล้าองุ่นเลิศเกิดไมตรี ชุบชีวีปวงประชามารับองค์**

**พระโปรดให้คนหิวโหยได้อิ่มหนำ ทั้งตรัสซ้ำใครกระหายใฝ่ประสงค์**

**จงมาหาเราด้วยใจซื่อตรง เรามั่นคงจะให้สิ่งที่ดี**

**ขอเชิญมานมัสการปังชีวิต ทั้งน้อมจิตขอบพระคุณองค์ทรงศรี**

**หามีพระอื่นใดในธาตรี ที่จะมีใจเมตตาเทียบราชัน**

พิธีกร สดุดีที่ 116 เชิญขับร้องบทสร้อยพร้อมกัน

**สร้อย** *พระเจ้าทรงเปี่ยมด้วยความอ่อนหวานและเมตตาสงสาร*

* **ข้าพเจ้ารักองค์พระผู้เป็นเจ้า เพราะพระองค์ทรงฟังเสียงข้าพเจ้าที่วอนขอพระกรุณา**
* **พระองค์ทรงเอียงพระกรรณฟังข้าพเจ้า ยามข้าพเจ้าเรียกหาพระองค์**
* **บ่วงแร้วแห่งความตายรัดรอบตัวข้าพเจ้า กับดักแห่งแดนมรณะมัดข้าพเจ้าไว้แน่นหนา**

**ความทุกข์ร้อนและความปวดร้าวบีบข้าพเจ้าไว้**

* **ข้าพเจ้าจึงเรียกขานพระนามองค์พระผู้เป็นเจ้า ข้าแต่องค์พระผู้เป็นเจ้าโปรดช่วยข้าพเจ้าให้รอดพ้นด้วยเถิด**
* **องค์พระผู้เป็นเจ้าโปรดปรานและทรงเที่ยงธรรม พระเจ้าของเราทรงเมตตากรุณา**
* **องค์พระผู้เป็นเจ้าทรงปกป้องคุ้มครองคนซื่อ เมื่อข้าพเจ้าตกต่ำ พระองค์ก็ทรงช่วยให้รอดพ้น**
* **จิตใจข้าพเจ้าเอ๋ย จงสงบอีกครั้งหนึ่งเถิด เพราะองค์พระผู้เป็นเจ้าทรงดีต่อเจ้า**
* **พระองค์ทรงช่วยชีวิตข้าพเจ้าให้พ้นจากความตาย ทรงเช็ดน้ำตาจากตาข้าพเจ้า**

**ทรงช่วยข้าพเจ้ามิให้เท้าสะดุด**

* **ข้าพเจ้าจะได้ดำเนินเฉพาะพระพักตร์องค์พระผู้เป็นเจ้า ในแผ่นดินแห่งผู้เป็น**

*พระสิริรุ่งโจน์แด่พระบิดา และพระบุตร และพระจิต เหมือนในปฐมกาล*

*บัดนี้และทุกเมื่อตลอดนิรันดร อาแมน*

**สร้อย** *พระเจ้าทรงเปี่ยมด้วยความอ่อนหวานและเมตตาสงสาร*

พิธีกร อ่านบทรำพึงเฝ้าศีลมหาสนิท

“ความชื่นชมยินดีของเราคือการอยู่ท่ามกลางบุตรหลานมนุษย์” เราจงมองดูพระเยซูเจ้าเถิด เมื่อพระองค์ยังดำรงชีพอยู่ในโลกนี้ พระองค์มิได้พอพระทัยแต่เพียงยอมรับความตายเพราะรักเราเท่านั้น แต่ยังคงสถิตอยู่กับเราในศีลมหาสนิทนี้อีกด้วย แม้ว่าพระองค์จะสิ้นพระชนม์แล้วก็ตาม แต่พระองค์ก็ยังประกาศว่า พระองค์ทรงพอพระทัยที่จะประทับอยู่ท่ามกลางมนุษย์ นักบุญเทเราซา ถึงกับอุทานว่า “มนุษย์เอ๋ยท่านบังอาจทำผิดต่อองค์พระเจ้าได้อย่างไร ในเมื่อพระองค์ทรงประกาศว่า ทรงพอพระทัยประทับอยู่ท่ามกลางเรา” พระองค์ทรงพอพระทัยประทับอยู่กับเรา แล้วทำไมเราไม่แสวงหาความสุขในพระองค์เล่า อย่างน้อย เราควรเริ่มขอบพระคุณพระองค์ และใช้โอกาสนี้สนทนา และนมัสการพระองค์

ข้าแต่พระเจ้า โปรดทรงเมตตาลูกคนบาปผู้หมอบกราบอยู่แทบพระแท่น พระองค์คือองค์ความดีทั้งปวง ลูกทราบดีว่า พระองค์ได้เสด็จลงมาจากสวรรค์ และทรงประทับอยู่ในศีลมหาสนิทนี้ ก็เพื่อช่วยเหลือลูก ลูกวอนขอพระองค์โปรดประทานความสว่าง และพระหรรษทาน เพื่อลูกจะได้รักพระองค์ด้วยสิ้นสุดจิตใจ ข้าแต่พระเยซูเจ้า โปรดประทานพระหรรษทานช่วยลูกให้มั่นคงในความรักต่อพระองค์ และเป็นประจักษ์พยานถึงความรักของพระองค์ในสังคมไทยด้วยเถิด

**ทุกคน**  ข้าแต่พระเยซูเจ้า ขอทรงพระเมตตา โปรดทรงเลี้ยงดู คุ้มครอง

และโปรดทรงนำลูกในการดำเนินชีวิตด้วยเถิด พระเจ้าข้า

พิธีกร สดุดีที่ 33 (1-5,20-22) เชิญขับร้องบทสร้อยพร้อมกัน

**สร้อย** *ความรักมั่นคงของพระองค์ ดำรงนิจนิรันดร์*

* ผู้ชอบธรรมทั้งหลาย จงร้องสรรเสริญ**องค์พระผู้เป็นเจ้า**ด้วยความเบิกบานเถิด

คำสรรเสริญคู่ควรกับผู้สุจริต

* จงขอบพระคุณ**องค์พระผู้เป็นเจ้า**ด้วยเสียงพิณ จงบรรเลงพิณสิบสายถวายพระองค์
* จงขับร้องเพลงบทใหม่ถวายพระองค์

จงบรรเลงดนตรีอย่างเชี่ยวชาญพร้อมกับเสียงโห่ร้องฉลองชัย

* พระวาจาของ**องค์พระผู้เป็นเจ้า**นั้นเที่ยงตรง

พระราชกิจของพระองค์น่าเชื่อถือ

* พระองค์ทรงรักความชอบธรรมและความยุติธรรม

ความรักมั่นคงของ**องค์พระผู้เป็นเจ้า**เปี่ยมล้นทั่วแผ่นดิน

* จิตใจของเราทั้งหลายกำลังรอคอย**องค์พระผู้เป็นเจ้า**

พระองค์ทรงเป็นความช่วยเหลือและทรงเป็นโล่ป้องกันภัยของเรา

* ใช่แล้ว จิตใจของเราชื่นชมในพระองค์

เพราะเราวางใจในพระนามศักดิ์สิทธิ์ของพระองค์

* ข้าแต่**องค์พระผู้เป็นเจ้า** ขอความรักมั่นคงของพระองค์สถิตกับข้าพเจ้าทั้งหลาย

เพราะข้าพเจ้าทั้งหลายมีความหวังในพระองค์

*พระสิริรุ่งโจน์แด่พระบิดา และพระบุตร และพระจิต เหมือนในปฐมกาล*

*บัดนี้และทุกเมื่อตลอดนิรันดร อาแมน*

**สร้อย** *ความรักมั่นคงของพระองค์ ดำรงนิจนิรันดร์*

ประธาน **พระเจ้าสถิตกับท่าน**

*ทุกคน*  ***และสถิตกับท่านด้วย***

ประธาน **บทอ่านจากพระวรสารตามคำบอกเล่าของนักบุญลูกา**

*ทุกคน* ***ขอถวายพระเกียรติแด่พระองค์พระเจ้าข้า***

**บทอ่านจากพระวรสารตามคำบอกเล่าของนักบุญมาระโก (มก 2:1-12)**

เวลานั้น พระเยซูเจ้าเสด็จกลับมาที่เมืองคาเปอรนาอุม เมื่อเป็นที่รู้กันว่า พระองค์ประทับอยู่ในบ้าน ประชาชนจำนวนมากจึงมาชุมนุมกัน จนไม่มีที่ว่าง แม้กระทั่งที่ประตู พระองค์ประทานพระโอวาทสอนประชาชนเหล่านั้น ชายสี่คนหามคนอัมพาตคนหนึ่งมาเฝ้าพระองค์ แต่เขานำคนอัมพาตนั้น ฝ่าฝูงชนเข้าไปถึงพระองค์ไม่ได้ เขาจึงเปิดหลังคาบ้านตรงที่พระองค์ประทับอยู่ แล้วหย่อนแคร่ที่คนอัมพาตนอนอยู่ลงมาทางช่องนั้น เมื่อพระเยซูเจ้าทรงเห็นความเชื่อของคนเหล่านี้ จึงตรัสแก่คนอัมพาตว่า “ลูกเอ๋ย บาปของท่านได้รับการอภัยแล้ว”

ที่นั่นมีธรรมาจารย์บางคนนั่งอยู่ด้วย เขาคิดในใจว่า “ทำไมคนนี้จึงพูดเช่นนี้เล่า เขากล่าวดูหมิ่นพระเจ้า ใครเล่าอภัยบาปได้นอกจากพระเจ้าเท่านั้น” ทันใดนั้น พระเยซูเจ้าทรงทราบความคิดของเขาด้วยพระจิตของพระองค์ จึงตรัสว่า “ท่านทั้งหลายคิดเช่นนี้ในใจทำไม อย่างใดง่ายกว่ากัน การบอกคนอัมพาตว่า ‘บาปของท่านได้รับการอภัยแล้ว’ หรือบอกว่า ‘ลุกขึ้น แบกแคร่เดินไปเถิด’ แต่เพื่อให้ท่านรู้ว่า บุตรแห่งมนุษย์มีอำนาจอภัยบาปได้ บนแผ่นดินนี้” พระองค์ตรัสแก่คนอัมพาตว่า “เราสั่งท่าน จงลุกขึ้น แบกแคร่ กลับไปบ้านเถิด” เขาก็ลุกขึ้นแบกแคร่ออกเดินไปทันทีต่อหน้าคนทั้งปวง ทุกคนต่างประหลาดใจ ถวายพระเกียรติแด่พระเจ้าและพูดว่า “พวกเรา ยังไม่เคยเห็นอะไรเช่นนี้มาก่อนเลย”

(พระวาจาของพระเจ้า)

***ทุกคน*** *ขอพระคริสตเจ้าทรงพระเจริญเทอญ*

**ประธาน** ...เทศน์เตือนใจ…

พิธีกร พี่น้องที่รัก โอกาสที่พวกเราพร้อมใจกันมาวอนขอพระพรจากพระเยซูเจ้าในศีลมหาสนิท เพื่อตื่นเฝ้าและเตรียมจิตใจของเราสู่การเตรียมเฉลิมฉลอง 350 ปี มิสซังสยาม เชิญชวนพี่น้องร่วมใจภาวนาเพื่อพระศาสนจักรคาทอลิกในประเทศไทย โดยเฉพาะอย่างยิ่ง วอนขอพระพรจากพระเจ้า เพื่อเราจะได้เข้าใจ รัก และดำเนินชีวิตตามกฤษฎีกาสมัชชาใหญ่ ค.ศ. 2015 “ศิษย์พระคริสต์เจริญชีวิตประกาศข่าวดีใหม่” อันเป็นเป้าหมายและเจตนารมณ์ของพระศาสนจักรคาทอลิกในประเทศไทยของเรา

**ประธาน บทภาวนา****วอนขอพระพรเพื่อเข้าใจ รัก และดำเนินชีวิตตามกฤษฎีกาสมัชชาใหญ่ ค.ศ. 2015 “ศิษย์พระคริสต์เจริญชีวิตประกาศข่าวดีใหม่”**

***ทุกคน***

ข้าแต่พระเจ้า ข้าพเจ้าทั้งหลายได้เรียนรู้ว่าพระองค์ทรงรักและเอาพระทัยใส่ทุกคนและทุกสิ่ง ทรงมีพระประสงค์ให้ทุกคนรู้จักพระปรีชาญาณที่นำมนุษย์เดินในหนทางไปสู่ความรอดพ้น

บัดนี้ พระศาสนจักรคาทอลิกแห่งประเทศไทยได้ประกาศกฤษฎีกาสมัชชาใหญ่เพื่อฟื้นฟูชีวิตคริสตชน ให้ทุกคนเป็น “ศิษย์พระคริสต์เจริญชีวิตประกาศข่าวดีใหม่” เพื่อ “เปิดขอบฟ้าใหม่แห่งการประกาศข่าวดี” นำความรักและพระหรรษทานแห่งความรอดพ้นไปสู่ชาวไทยทุกคน โดยเฉพาะอย่างยิ่งผู้ยากไร้และบุคคลชายขอบสังคม

ข้าพเจ้าทั้งหลายวอนขอพระหรรษทานเพื่อว่า นับตั้งแต่นี้ไป ชีวิตของคาทอลิกชาวไทยทุกคนจะได้รับการฟื้นฟู มีความรัก พยายามเรียนรู้ ศึกษาและไตร่ตรองอย่างลึกซึ้งถึงพระประสงค์ของพระองค์ตามกฤษฎีกาสมัชชาใหญ่นี้ โปรดให้ข้าพเจ้าทุกคนมุ่งมั่นดำเนินชีวิตและปฏิบัติพันธกิจของพระคริสตเจ้า เพื่อจะได้เป็น “ศิษย์พระคริสต์เจริญชีวิตประกาศข่าวดีใหม่” อย่างแข็งขันยิ่งขึ้น ทั้งนี้ อาศัยพระบารมีพระคริสตเจ้า องค์พระผู้เป็นเจ้าของข้าพเจ้าทั้งหลาย อาแมน

พิธีกร **ลำดับต่อไปเป็นการรับพรจากศีลมหาสนิท**

**ประธานคุกเข่าต่อหน้าศีลมหาสนิท ถวายกำยานต่อศีลมหาสนิท**

**ระหว่างนั้นขับร้องบทเพลงตานตุมแอร์โก หรือบทเพลงอื่นที่เหมาะสม**

**1. ตาน ตุม แอร์ โก ซา กรา แมน ตุม เว เน เร มูร์ แชร์ นู อี**

**แอต อัน ตี กวุม โด กู แมน ตุม โน โว เช ดัต รี ตู อี**

**แปรส แตต ฟี แดส ซุป เปล แมน ตุม แซน ซู อุม เด แฟก ตู อี**

**2. เย นี โต รี เย นี โต เกว เลาส์ แอต ยู บี ลา ซี โอ**

**ซา ลูส โฮ โน วีร์ ตุส โกว เกว ซิต แอต เบ เน ดิก ซี โอ**

**โปร เช เดน ตี อับ อู โตร เกว กอม ปาร์ ซิต เลา ดา ซี โอ อาแมน**

**ประธานยืนขึ้นและสวดบทภาวนาต่อศีลมหาสนิท**

ประธาน **พระองค์ได้ประทานอาหารจากสวรรค์แก่มนุษย์**

ทุกคน **อาหารนี้แหละเลี้ยงวิญญาณข้าพเจ้าอย่างแท้จริง**

ประธาน **ให้เราภาวนา**

**ข้าแต่พระเยซูคริสตเจ้า**

**พระองค์ประทานศีลศักดิ์สิทธิ์น่าพิศวงนี้**

**เป็นอนุสรณ์ระลึกถึงพระทรมานของพระองค์**

**โปรดให้ข้าพเจ้าทั้งหลายเคารพสักการะ**

**พระธรรมล้ำลึกแห่งพระวรกายและพระโลหิต**

**เพื่อจะรับรู้เสมอถึงผลของการกอบกู้ด้วยเถิด**

**พระองค์ผู้ทรงจำเริญและครองราชย์**

**เป็นพระเจ้าหนึ่งเดียวกับพระบิดาและพระจิต ตลอดนิรันดร**

ทุกคน **อาแมน**

**ประธานอวยพรสัตบุรุษด้วยศีลมหาสนิท เสร็จแล้วกลับมานำภาวนาบทสรรเสริญพระเจ้า**

ประธาน **จงสรรเสริญพระเจ้า**

ทุกคน **จงสรรเสริญพระนามศักดิ์สิทธิ์ของพระองค์**

**จงสรรเสริญพระเยซูคริสตเจ้า พระเจ้าแท้และมนุษย์แท้**

**จงสรรเสริญพระนามเยซู**

**จงสรรเสริญพระหฤทัยศักดิ์สิทธิ์ยิ่งของพระองค์**

**จงสรรเสริญพระโลหิตศักดิ์สิทธิ์ยิ่งของพระองค์**

**จงสรรเสริญพระเยซูเจ้าในศีลมหาสนิท**

**จงสรรเสริญพระจิตเจ้า พระผู้บรรเทา**

**จงสรรเสริญพระนางมารีย์ผู้ศักดิ์สิทธิ์ พระชนนีของพระเจ้า**

**จงสรรเสริญการปฏิสนธิศักดิ์สิทธิ์และนิรมลของพระนาง**

**จงสรรเสริญการรับเกียรติเข้าสู่สวรรค์อย่างรุ่งโรจน์ของพระนาง**

**จงสรรเสริญพระนามมารีย์ พรหมจารีและมารดา**

**จงสรรเสริญนักบุญโยเซฟ ภัสดาผู้บริสุทธิ์ยิ่งของพระนาง**

**จงสรรเสริญพระเจ้าพร้อมกับทูตสวรรค์และผู้ศักดิ์สิทธิ์ทั้งหลาย**

**ประธานอัญเชิญศีลมหาสนิทไปเก็บที่ตู้ศีล จากนั้นขับร้องบทเพลงสรรเสริญพระนางมารีย์**

เพลงปิดพิธี

ลูกขอวันทา

1) ลูกขอวันทา มารดาทรงธรรม ประเสริฐเลิศล้ำ ผู้นำวิญญาณ

ลูกขอมอบกาย ถวายชีวา ขอพระมารดาโปรดเอื้อเจือจุน

2) ความสุขกายใจหรือภัยบีฑา ขอยกบูชาพึ่งพระการุญ

ลูกหวังในแม่คงแผ่พระคุณ ให้ลูกมีบุญเป็นบุตรมารดา

3) แม่จงยินดีปรานีประทาน ให้แก่วิญญาณซึ่งความโสภา

เพื่อสบพระทัยอยู่ในเมตตา ขอพระมารดาตลอดชีวี